SVI ลุ้นกำไร Q2 โตทะลัก 241% ทำนิวไฮในรอบ 8 ไตรมาสแนะซื้อเป้า 4.90 บ.
SVI ลุ้นกำไร Q2 โตทะลัก 241% ทำนิวไฮในรอบ 8 ไตรมาสแนะซื้อเป้า 4.90 บ.
17 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(17ก.ค.)ว่า บริษัท เอสวีไอ จำกัด (มหาชน) หรือ SVI คาดกำไรสุทธิ ไตรมาส2/61 ที่ 218 ลบ. (+241% เทียบไตรมาสก่อนหน้า, +74% เทียบช่วงเดียวกันของปีก่อน) ทำจุดสูงสุดในรอบ 8 ไตรมาส จากรายได้ที่โต 5 ไตรมาสติดต่อกัน ทำจุดสูงสุดใหม่ที่ US$114 ล้าน และเงินบาทที่เริ่มกลับมาอ่อนค่า ขณะที่ ปัญหาขาดแคลนวัตถุดิบได้คลี่คลายจนเกือบเข้าสู่ภาวะปกติ
แนวโน้มครึ่งปีหลังจะโตดีต่อเนื่อง เพราะฐานปีก่อนต่ำ และ ไตรมาส 3/61 เป็น High Seasonคาดทั้งปีทำได้ 656 ลบ. +33% เทียบช่วงเดียวกันของปีก่อนและปีหน้า 767 ลบ. +17% เทียบช่วงเดียวกันของปีก่อน